Document ID: 31978R3135

KOMISSION ASETUS (ETY) N:o 3135/78,
annettu 28 päivänä joulukuuta 1978,
maksun vahvistamisesta oliiveille ja oliiviöljyn tuotannon jätetuotteille
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen (ETY) N:o 136/66/ETY(1), sellaisena kuin se on viimeksi muutettuna asetuksella (ETY) N:o 1562/78(2), ja erityisesti sen 17 artiklan 5 kohdan,
ottaa huomioon yhteisön ja Kreikan välisestä rasvojen kaupasta 23 päivänä marraskuuta 1978 annetun neuvoston asetuksen (ETY) N:o 2749/78(3) ja erityisesti sen 6 artiklan 5 kohdan,
sekä katsoo, että
asetuksen N:o 136/66/ETY 17 artiklan mukaisesti öljyn tuotantoon tarkoitettujen oliivien tuontimaksu on laskettava tähän öljyyn sovellettavan maksun perusteella; kannettava maksu ei saa olla pienempi kuin 8 prosenttia tuotavan tuotteen arvosta; tämä arvo on vahvistettava kiinteämääräiseksi näiden oliivien maailmanmarkkinahinnan perusteella,
öljykakkuihin ja muihin oliiviöljyä sisältäviin jätetuotteisiin sovellettavat maksut on laskettava niiden tavanomaisen sellaisen öljypitoisuuden perusteella, joka olisi vahvistettava kiinteämääräiseksi, ja ottaen huomioon tarpeen suojautua käytännöiltä, jotka voivat häiritä oliiviöljymarkkinoita,
kokonaan Kreikassa tuotettujen ja suoraan tästä maasta yhteisöön kuljetettavien tuotteiden osalta asetuksen (ETY) N:o 2749/78 6 artiklassa säädetään öljyn tuotantoon tarkoitettujen oliivien sekä öljykakkujen ja muiden jätetuotteiden maksuja koskevan järjestelmän soveltamisessa tarvittavien säännösten antamisesta; olisi määriteltävä edellä tarkoitetun yleisen järjestelmän kaltainen, tällaista tuontia koskeva maksujärjestelmä, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Komissio vahvistaa
- yhteisen tullitariffin alanimikkeisiin 07.01 N II ja 07.03 A II kuuluvien oliivien
ja
- yhteisen tullitariffin alanimikkeisiin 23.04 A II ja 15.17 B I kuuluvien tuotteiden
tuontimaksut samoina päivinä ja soveltaa niitä saman ajan kuin yhteisen tullitariffin alanimikkeeseen 15.07 A I kuuluvaan käsittelemättömään oliiviöljyyn sovellettavaa maksua.
2 artikla
1. Maksu, jota sovelletaan 100 kilogramman 1 artiklassa tarkoitettuja oliiveja tuontiin kolmansista maista ja sellaisten tuotteiden tuontiin, joita ei ole tuotettu kokonaan Kreikassa tai kuljetettu suoraan tästä maasta yhteisöön, on tapauksen mukaan samansuuruinen kuin asetuksen (ETY) N:o 136/66/ETY 14 artiklassa tarkoitettu maksu tai saman asetuksen 16 artiklassa tarkoitettu vähimmäismaksu, jota sovelletaan 22 kilogrammaan yhteisen tullitariffin alanimikkeeseen 15.07 A I b kuuluvaa käsittelemätöntä oliiviöljyä.
Kannettava maksu ei saa kuitenkaan olla pienempi kuin 1,70 laskentayksikköä 100 kilogrammalta.
2. Tuotaessa 1 artiklassa tarkoitettuja oliiveja, jotka on korjattu Kreikassa ja kuljetettu suoraan tästä maasta yhteisöön, 100 kilogrammaan tuotteita sovellettava maksu on tapauksen mukaan samansuuruinen kuin asetuksen (ETY) N:o 2749/78 3 artiklassa tarkoitettu maksu tai saman asetuksen 5 artiklassa tarkoitettu vähimmäismaksu, jota sovelletaan 22 kilogrammaan yhteisen tullitariffin alanimikkeeseen 15.07 A I b kuuluvaa käsittelemätöntä oliiviöljyä.
3 artikla
1. Maksu, jota sovelletaan 100 kilogrammaan tuotteita, on:
- yhteisen tullitariffin alanimikkeeseen 15.07 B I a kuuluvien tuotteiden osalta samansuuruinen kuin asetuksen N:o 136/66/ETY 14 artiklassa tarkoitettu maksu tai saman asetuksen 16 artiklassa tarkoitettu vähimmäismaksu, jota sovelletaan 50 kilogrammaan yhteisen tullitariffin alanimikkeeseen 15.07 A I b kuuluvaa käsittelemätöntä oliiviöljyä,
- yhteisen tullitariffin alanimikkeeseen 15.17 B I b kuuluvien tuotteiden osalta samansuuruinen kuin asetuksen N:o 136/66/ETY 14 artiklassa tarkoitettu maksu tai saman asetuksen 16 artiklassa tarkoitettu vähimmäismaksu, jota sovelletaan 80 kilogrammaan yhteisen tullitariffin alanimikkeeseen 15.07 A I b kuuluvaa käsittelemätöntä oliiviöljyä,
- yhteisen tullitariffin alanimikkeeseen 23.04 A II kuuluvien tuotteiden osalta samansuuruinen kuin asetuksen N:o 136/66/ETY 14 artiklassa tarkoitettu maksu tai saman asetuksen 16 artiklassa tarkoitettu vähimmäismaksu, jota sovelletaan 80 kilogrammaan yhteisen tullitariffin alanimikkeeseen 15.07 A I c kuuluvaa käsittelemätöntä oliiviöljyä.
2. Tuotaessa 1 kohdassa tarkoitettuja tuotteita, joita ei ole tuotettu kokonaan Kreikassa tai kuljetettu suoraan tästä maasta yhteisöön, maksu lasketaan saman kohdan säännösten mukaisesti.
4 artikla
Tuotaessa yhteisen tullitariffin alanimikkeisiin 23.04 A II ja 15.17 B I kuuluvia tuotteita, jotka on tuotettu kokonaan Kreikassa ja kuljetettu suoraan tästä maasta yhteisöön, 100 kilogrammaan tuotteita sovellettava maksu on:
- alanimikkeeseen 15.17 B I a kuuluvien tuotteiden osalta samansuuruinen kuin asetuksen (ETY) N:o 2749/78 3 artiklassa tarkoitettu maksu tai saman asetuksen 5 artiklassa tarkoitettu vähimmäismaksu, jota sovelletaan 50 kilogrammaan yhteisen tullitariffin alanimikkeeseen 15.07 A I b kuuluvaa käsittelemätöntä oliiviöljyä,
- alanimikkeeseen 15.17 B I b kuuluvien tuotteiden osalta samansuuruinen kuin asetuksen (ETY) N:o 2749/78 3 artiklassa tarkoitettu maksu tai saman asetuksen 5 artiklassa tarkoitettu vähimmäismaksu, jota sovelletaan 80 kilogrammaan yhteisen tullitariffin alanimikkeeseen 15.07 A I b kuuluvaa käsittelemätöntä oliiviöljyä,
- alanimikkeeseen 23.04 A II kuuluvien tuotteiden osalta samansuuruinen kuin asetuksen (ETY) N:o 2749/78 3 artiklassa tarkoitettu maksu tai saman asetuksen 5 artiklassa tarkoitettu vähimmäismaksu, jota sovelletaan 80 kilogrammaan yhteisen tullitariffin alanimikkeeseen 15.07 A I c kuuluvaa käsittelemätöntä oliiviöljyä.
5 artikla
Tämä asetus tulee voimaan 1 päivänä tammikuuta 1979.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä joulukuuta 1978.

Labels: 18
17
5
15